CELEX: 32011R0184
Language: hu
Date: 2011-02-25 00:00:00
Title: A Bizottság 184/2011/EU rendelete ( 2011. február 25. ) A Bacillus subtilis C-3102 (DSM 15544) tojástermelésre nevelt csirkék, továbbá pulykák, kisebb madárfajok, valamint egyéb dísz- és vadmadarak takarmány-adalékanyagaként történő használatának engedélyezéséről (az engedély jogosultja a Calpis Co. Ltd. Japan, amelyet a Calpis Co. Ltd. Europe Representative Office képvisel)  EGT-vonatkozású szöveg

26.2.2011   
            
            
               HU
            
            
               Az Európai Unió Hivatalos Lapja
            
            
               L 53/33
            
         A BIZOTTSÁG 184/2011/EU RENDELETE
   (2011. február 25.)
   A Bacillus subtilis C-3102 (DSM 15544) tojástermelésre nevelt csirkék, továbbá pulykák, kisebb madárfajok, valamint egyéb dísz- és vadmadarak takarmány-adalékanyagaként történő használatának engedélyezéséről (az engedély jogosultja a Calpis Co. Ltd. Japan, amelyet a Calpis Co. Ltd. Europe Representative Office képvisel)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkének megfelelően a Bizottsághoz kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Bacillus subtilis C-3102 (DSM 15544) készítmény tojástermelésre nevelt csirkék, továbbá pulykák és kisebb madárfajok takarmány-adalékanyagaként történő új felhasználásának engedélyezésére vonatkozik.
            
         
               (4)
            
            
               A Bacillus subtilis C-3102 (DSM 15544) takarmány-adalékanyagként történő felhasználását brojlercsirkék esetében az 1444/2006/EK bizottsági rendelet (2), elválasztott malacok esetében pedig a 333/2010/EU bizottsági rendelet (3) tíz évre engedélyezte.
            
         
               (5)
            
            
               A Bizottsághoz új adatokat nyújtottak be a készítmény tojástermelésre nevelt csirkék, továbbá pulykák és kisebb madárfajok esetében történő engedélyezése iránti kérelem alátámasztására. Az Európai Élelmiszerbiztonsági Hatóság (a továbbiakban: Hatóság) 2010. október 5-i véleményében (4) arra a következtetésre jutott, hogy a javasolt felhasználási feltételek mellett a Bacillus subtilis C-3102 (DSM 15544) készítmény nincs káros hatással sem az állati és emberi egészségre, sem a környezetre, ugyanakkor használatával javulhat a célfajok átlagos napi súlygyarapodása. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyagok vizsgálata során alkalmazott módszerről szóló jelentést is ellenőrizte.
            
         
               (6)
            
            
               A Bacillus subtilis C-3102 (DSM 15544) készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 25-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 271., 2006.9.30., 19. o.
   
      (3)  HL L 102., 2010.4.23., 19. o.
   
      (4)  EFSA Journal 2010; 8(10): 1867. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4b1820
               
               
                  Calpis Co. Ltd. Japan, amelyet a Calpis Co. Ltd. Europe Representative Office (Franciaország) képvisel
               
               
                  
                     Bacillus subtilis C-3102 (DSM 15544)
               
               
                  
                               
                           
                           
                              
                                 Az adalékanyag összetétele:
                              
                              
                                 Bacillus subtilis C-3102 (DSM 15544) készítmény legalább 1 × 1010 CFU/g adalékanyag-tartalommal
                           
                        
                               
                           
                           
                              
                                 A hatóanyag jellemzése:
                              
                              
                                 A Bacillus subtilis C-3102 (DSM 15544) csíraképes spórái
                           
                        
                               
                           
                           
                              
                                 Analitikai módszerek
                                  (1)
                              
                              
                                           
                                       
                                       
                                          Előmelegített takarmányminták kezelésével kombinált triptontartalmú szója-agart alkalmazó lemezes számlálásos módszer
                                       
                                    
                                           
                                       
                                       
                                          Azonosítás: pulzáló erőterű gél-elektroforézis (PFGE)
                                       
                                    
                        
               
                  Tojástermelésre nevelt csirkék
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Biztonsági okokból: használatkor védőmaszk, védőszemüveg és kesztyű viselése kötelező.
                           
                        
                              3.
                           
                           
                              Az engedélyezett esetekben a következő kokcidiosztatikumokat tartalmazó takarmányokban alkalmazható: dekokinát, monenzin-nátrium, robenidin-hidroklorid, diklazuril, lazalocid-nátrium, halofuginon, narazin, szalinomicin-nátrium, maduramicin-ammónium, narazin-nikarbazin, szemduramicin-nátrium vagy nikarbazin.
                           
                        
               
                  2021. március 18.
               
            
                  Pulykák, kisebb madárfajok, egyéb dísz- és vadmadarak
               
               
                  3 × 108
                  
               
            
         (1)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives